Sag om, hvorvidt samværsordning for 3 fællesbørn skal fortsætte uændret som besluttet i Familieretshuset, eller samværsordning skal ændres
Ret: Retten i Aalborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I AALBORG
DOM

afsagt den 22. juli 2021

Sagen er behandlet for lukkede døre.

Sag BS-35864/2020-ALB

Mor
(beskikket advokat Bitten Kjærsgaard)

mod

Far
(beskikket advokat Joan Colding)

Denne afgørelse er truffet af Dommer.

Sagens baggrund og parternes påstande

Sagsøgeren, Mor, og sagsøgte, Far har sønnerne Barn 1, født Dato 2007, Barn 2, født Dato 2010, og
Barn 3, født Dato 2012. Der er fælles forældremyndighed, og børnene har alle bopæl hos Far.

Mor har fremsat følgende endelige påstand:

Der fastsættes samvær mellem sagsøger og Barn 1, Barn 2 og Barn 3
således:

Barn 2 og Barn 3:



/

2

Principalt:
Samvær i 7/7 ordning – fra mandag i lige uger efter skole til mandag i ulige
uger, med aflevering i skole.
Subsidiært:
Samvær i 8/6 ordning – fra tirsdag i lige uger efter skole til mandag, med
afleve-ring i skole.
Mere subsidiært:
Samvær i 9/5 ordning fra torsdag til tirsdag.

Barn 1:
Samvær i 8/6 ordning – fra fredag i lige uger efter skole til torsdag i ulige
uger, med aflevering i skole.
Subsidiært
Samvær i 9/5 ordning fra onsdag til mandag.

Mest subsidiært:
Så meget samvær som muligt, med alle tre børn.

Der nedlægges påstand om, at dom om samvær kan effektueres trods anke.

Far har fremsat påstand om frifindelse for modpartens på-stand om ændring
af samvær, således at den nuværende samværsordning i hen-hold til
samværsaftalen af 21. marts 2018 opretholdes, subsidiært for så vidt an-går
Barn 1 således, at han har samvær i 10/4 ordning fra torsdag til søndag.

Oplysningerne i sagen

Familieretshuset har den 16. september 2020 indbragt sagen for retten.

Dommen indeholder ikke en fuldstændig sagsfremstilling, jf. retsplejelovens §
218 a.

Der foreligger i sagen blandt andet udtalelser fra Kommune og fra børnenes
skole.

En børnesagkyndig psykolog har sammen med dommeren afholdt samtaler
med Barn 1, Barn 2 og Barn 3 hver for sig. Den børnesagkyndige har
udfærdiget referater af hovedindholdet af samtalerne.

Parterne har under hovedforhandlingen oplyst, at der er enighed om, at ferie-
samværet følger samværsaftale af 21. marts 2018.

Forklaringer



/

3

Der er afgivet forklaring af Mor og Far. Forklaringerne fremgår af
retsbogen for den 8. juli 2021.

Parternes synspunkter
Der har ikke været procedure under hovedforhandlingen.

Rettens begrundelse og resultat
Efter parternes forklaringer og de fremlagte bilag lægger retten til grund, at
par-terne har samarbejdsvanskeligheder, og at deres kommunikation derfor
navnlig foregår via sms. På den baggrund og efter oplysningerne om
børnene, herunder deres respektive vanskeligheder og behov, finder retten
det efter en samlet vur-dering ikke godtgjort, at det vil være bedst for
børnene, at de får samvær i 7/7-eller 8/6-ordninger. På baggrund af
børnesamtalerne og indtrykket af børnene under disse finder retten efter en
samlet vurdering af børnenes og parternes for-hold, at deres samvær med
Mor bør udvides og fastsættes som ne-denfor bestemt, jf.
forældreansvarslovens § 19 og § 21.

Hvis samværet ikke gennemføres, er der automatisk erstatningssamvær i
overensstemmelse med bekendtgørelse om forældremyndighed, barnets
bopæl og samvær m.v. § 9.

Med hensyn til eventuel tvangsfuldbyrdelse henvises til retsplejelovens §
480, stk. 1, 3. pkt., som retten ikke finder grundlag for at fravige.

THI KENDES FOR RET: 

Barn 2 og Barn 3 skal have samvær med Mor fra torsdag i lige uger til
tirsdag i ulige uger, første gang fra torsdag i uge 30 i 2021.

Barn 1 skal have samvær med
Mor fra torsdag i lige uger til mandag i ulige uger, første gang fra torsdag i
uge 30 2021.

Ingen af parterne betaler sagsomkostninger til den anden part eller til
statskas-sen.



/

 




/